Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: A felsőoktatásról szóló 1993. évi LXXX. törvény
Paragraph Index: 1940

16. §-ának (2) bekezdése, valamint a 18. §-ának (1)—(2) bekezdése alapján, az oktatási miniszter előterjesztésére dr. Andrássy Györgyöt az Illyés Gyula Pedagógiai Főiskolára — 1999. január 1-jei hatállyal — 2002. augusztus 31-ig terjedő időtartamra meghívott főiskolai tanárrá kinevezem. Orbán Viktor s. k., miniszterelnök 1999/7. szám Tájékoztató az Érdekegyeztető Tanács 1999. január 22-i üléséről A munkavállalói oldalt alkotó hat országos szövetség napirend előtti felszólalásában egyhangúlag tiltakozott a Munka Törvénykönyvének tervezett változtatása miatt, mely szerint a jövőben az üzemi tanácsok kollektív szerződést köthetnek ott, ahol nincs szakszervezeti képviselet. A munkavállalói oldal szerint a Kormány mulasztásos törvénysértést követett el, mert javaslata anélkül került a módosító törvénytervezetbe, hogy a szociális partnerek lehetőséget kaptak volna a jogalkotásról szóló (1987. évi XI.) törvényben biztosított véleményezési joguk gyakorlására. A Kormány válaszában jelezte, értelmezése szerint javaslata nem hatalmazza fel az üzemi tanácsokat kollektív szerződés kötésére, valamint, hogy a vitatott kérdésben kész háromoldalú egyeztetés lefolytatására. A kormányzati kezdeményezést a szociális partnerek elfogadták.

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes